ઍલોપથી જરૂર ઉપયોગી છે, પણ આજે જલદીથી ઍલોપથીની કૉલેજોમાં ઍડ્મિશન મેળવવા ટૂંકા રસ્તા અપનાવાય છે. કૉલેજમાં ઍડ્મિશન માટે પાંચ લાખ રૂપિયાથી ૧૦ લાખ રૂપિયાની લાંચ અપાય છે. એટલે એનો ‘આરોગ્ય ઉદ્યોગ’ પૈસાખાઉ બનવા માંડ્યો છે. એટલે હવે જરૂર છે કે દરેક ગુજરાતી પોતે પોતાનો ડૉક્ટર બને અને પોતાના સ્વાસ્થ્યની કાળજી લે. ફરીથી હું સ્વામી વિવેકાનંદનો મેસેજ આપની સામે મૂકું છું એ થોડો ફેરવીને મૂકું છું. તમે થોડા સમજણા થાઓ એટલે આ કીમતી જિંદગી ભગવાને આપી છે એ માટે હું એ ધ્યેય પ્રાપ્ત કરવા મંડ્યો રહીશ અને એ ધ્યેયપ્રાપ્તિ માટે સૌથી મદદગાર મારું શરીર છે અને એ શરીરને રોગમુક્ત રાખીશ. આજે આરોગ્યને સારું રાખવું એ મોટામાં મોટો ધર્મ છે અને એ જ તમારું ધ્યેય હોવું જોઈએ.